Projekts

LATVIJAS REPUBLIKAS MINISTRU KABINETS

2019.gada Noteikumi Nr.

Rīgā (prot. Nr. .§)

**Noteikumi par akcīzes nodokļa nodrošinājumiem**

*Izdoti saskaņā ar likuma*

 *„Par akcīzes nodokli” 32.panta sesto daļu*

 *un Alkoholisko dzērienu aprites likuma*

*3.panta sesto daļu*

**I. Vispārīgie jautājumi**

1. Noteikumi nosaka:

1.1. kārtību, kādā Valsts ieņēmumu dienests:

1.1.1. izsniedz, pārreģistrē, anulē nodrošinājuma apliecību;

1.1.2. aptur un atjauno nodrošinājuma apliecības darbību;

1.1.3. atsaka izsniegt vai pārreģistrēt nodrošinājuma apliecību;

1.1.4. piešķir vai atceļ vispārējā nodrošinājuma samazinājumu;

1.1.5. administrē, dzēš, novirza nodokļu parādu segšanai vai atdod nodrošinājumus;

1.1.6. piešķir vai anulē nodrošinātāja statusu.

1.2. atvieglojumus akcīzes nodokļa (turpmāk – nodoklis) nodrošinājuma reģistrēšanai, kā arī kārtību, kādā atbrīvo no nodokļa nodrošinājuma iesniegšanas.

1. Noteikumos lietotie termini:
	1. nodrošinātājs – persona, kura ieguvusi nodrošinātāja statusu šo noteikumu VI.nodaļā noteiktajā kārtībā;
	2. vispārējā nodrošinājuma apmērs – iespējamais nodokļa parāds, kas aprēķināts par taksācijas periodu, kurā paredzēts veikt darbības ar akcīzes precēm, piemērojot atliktā nodokļa maksāšanas režīmu;
	3. iesniedzamais vispārējais nodrošinājums – vispārējā nodrošinājuma apmēra daļa, kuras apmaksu garantē ar saistību izpildes apdrošināšanas polisi, kredītiestādes galvojumu vai drošības naudu;

2.4. nodrošinājuma dzēšana – nodrošinājuma atbrīvošana no uzņemto saistību izpildes.

3. Iespējamais nodokļa parāds šo noteikumu izpratnē ir šo noteikumu 29., 31., vai 42.punktā noteiktajā kārtībā aprēķinātais nodoklis.

4. Nodrošinājumu iesniedz un reģistrē atsevišķi apstiprināta noliktavas turētāja, reģistrēta saņēmēja, īslaicīgi reģistrēta saņēmēja, reģistrēta nosūtītāja un personas darbībai likuma „Par akcīzes nodokli” (turpmāk – likums) 23.panta septiņpadsmitajā daļā un 26.panta pirmajā daļā noteiktajā gadījumā.

5. Nodrošinājums nav jāiesniedz komersantam, kas saņēmis speciālo atļauju (licenci) apstiprināta noliktavas turētāja darbībai un veic vīna, raudzēto dzērienu vai starpproduktu ražošanu no savā īpašumā vai valdījumā esošajos dārzos un dravās iegūtajiem produktiem vai savvaļā augošiem augiem (neizmantojot spirtu vai citu saražotos alkoholiskos dzērienus), nodrošinot, ka saražotā vīna, raudzēto dzērienu vai starpproduktu kopējais apjoms nepārsniedz 1000 litru kalendāra gadā, un kura speciālajā atļaujā (licencē) tas ir īpaši norādīts, izņemot gadījumus, kad minētais komersants saražoto vīnu, raudzētos dzērienus vai starpproduktus pārvieto, piemērojot atlikto nodokļa maksāšanu.

6. Nodrošinājums nav jāiesniedz par naftas produktu (degvielas) apjomu, ko komersants deklarē un faktiski uzglabā kā naftas produktu (degvielas) drošības rezervi savā akcīzes preču noliktavā saskaņā ar Ekonomikas ministrijas un attiecīgā komersanta savstarpēji noslēgto iepirkuma līgumu.

7. Nosūtot (pārvietojot) akcīzes preces, piemērojot atlikto nodokļa maksāšanu, izmanto nosūtītāja iesniegto vispārējo nodrošinājumu 100 procentu apmērā no iespējamā nodokļa parāda.

8. Ja reģistrēts nosūtītājs ieved Latvijas Republikā akcīzes preces no ārvalsts, kas nav Eiropas Savienības dalībvalsts, vai no teritorijām, kuras minētas likuma 2.panta 3.1 daļā, pārvietošanai uz komercdarbības vietu, kas norādīta tam izsniegtajā speciālajā atļaujā (licencē) apstiprināta noliktavas turētāja darbībai, tas ir tiesīgs neiesniegt atsevišķu nodrošinājumu reģistrēta nosūtītāja darbībai, ja akcīzes preču pārvietošanai izmanto apstiprināta noliktavas turētāja nodrošinājums.

9. Ja nodrošinājuma iesniedzējam vienam komercdarbības veidam ir izsniegta vispārējā nodrošinājuma apliecība ar vairākiem akcīzes preču veidiem, nodrošinājuma iesniedzējs var izmantot nodrošinājumu visiem akcīzes preču veidiem kopējās nodrošinājuma summas ietvaros.

10. Nodrošinājuma iesniegšanu un reģistrāciju apliecina Valsts ieņēmumu dienesta izsniegta nodrošinājuma apliecība.

11. Nodrošinājuma apliecību var izmantot tikai tas nodokļu maksātājs, kuram tā izsniegta. Nodrošinājuma apliecības saņēmējs nav tiesīgs to nodot citai personai.

**II. Vispārējā nodrošinājuma apliecības izsniegšana, pārreģistrācija, apturēšana un anulēšana**

12. Lai saņemtu, pārreģistrētu vai anulētu vispārējā nodrošinājuma apliecību, nodrošinājuma iesniedzējs aizpilda un iesniedz iesniegumu saskaņā ar šo noteikumu 1.pielikumu. Iesniegumam pievieno saistību izpildes apdrošināšanas polisi vai kredītiestādes galvojumu elektroniska dokumenta veidā, ja par nodrošinājumu iesniedz saistību izpildes apdrošināšanas polisi vai kredītiestādes galvojumu.

13. Vispārējā nodrošinājuma apliecību (2.pielikums) Valsts ieņēmumu dienests izsniedz uz laiku, kas nepārsniedz saistību izpildes apdrošināšanas polisē vai kredītiestādes galvojumā norādīto termiņu. Nodrošinājuma apliecības maksimālais izmantošanas laikposms ir 12 mēneši no tās spēkā stāšanās dienas. Ja iemaksāta drošības nauda, vispārējā nodrošinājuma apliecību izsniedz uz nenoteiktu laiku.

14. Ja mainās vispārējā nodrošinājuma apliecībā norādītā informācija, nodrošinājuma iesniedzējs 10 darbdienu laikā pēc attiecīgo nosacījumu iestāšanās iesniedz iesniegumu saskaņā ar šo noteikumu 1.pielikumu vispārējā nodrošinājuma apliecības pārreģistrācijai.

15. Valsts ieņēmumu dienests var neizsniegt vai nepārreģistrēt vispārējā nodrošinājuma apliecību, ja:

15.1. nodrošinājuma iesniedzējam ir nodokļa parāds, kas lielāks par 150 *euro* (izņemot gadījumus, ja attiecīgo maksājumu termiņi ir pagarināti likuma „Par nodokļiem un nodevām” 24.pantā noteiktajā kārtībāun persona nodokļa parāda saistības pilda);

15.2. nodrošinājuma iesniedzējam gada laikā pirms iesnieguma iesniegšanas vispārējā nodrošinājuma apliecības saņemšanai vai pārreģistrācijai vispārējā nodrošinājuma apliecība ir anulēta par šo noteikumu pārkāpumiem;

15.3. nodrošinājuma iesniedzējs vai tā izpildinstitūcijas persona, kurai ir tiesības pārstāvēt nodrošinājuma iesniedzēju, gada laikā pirms iesnieguma iesniegšanas vispārējā nodrošinājuma apliecības saņemšanai vai pārreģistrācijai ir sodīta ar naudas sodu 1430 *euro* apmērā vai vairāk par nodrošinājuma piemērošanas vai izmantošanas vai akcīzes preču aprites pārkāpumiem;

15.4. gada laikā pirms iesnieguma iesniegšanas vispārējā nodrošinājuma apliecības saņemšanai vai pārreģistrācijai par nodrošinājuma iesniedzēju pieņemts lēmums, ar kuru konstatēta nodokļa aprēķināšanas kārtības pārkāpšana un piemērota soda nauda vismaz 1430 *euro* apmērā.

16. Valsts ieņēmumu dienests neizsniedz vai nepārreģistrē vispārējā nodrošinājuma apliecību, ja:

16.1. vispārējais nodrošinājums nav iesniegts vai iesniegtais vispārējais nodrošinājums ir mazāks par šo noteikumu 32. vai 33.punktā noteikto iesniegtā vispārējā nodrošinājuma lielumu;

16.2. iesniedzamo vispārējo nodrošinājumu izsniegusi persona, kurai nav nodrošinātāja statusa;

16.3. nodrošinājuma iesniedzējs gada laikā pirms iesnieguma iesniegšanas ir sodīts par nepatiesas informācijas sniegšanu nodrošinājuma izmantošanas jomā;

16.4. iesniegtais vispārējais nodrošinājums ir paredzēts apstiprināta noliktavas turētāja, reģistrēta saņēmēja vai reģistrēta nosūtītāja darbībai un nodrošinājuma iesniedzējam nav atbilstošas speciālās atļaujas (licences).

17. Valsts ieņēmumu dienests var apturēt vispārējā nodrošinājuma apliecības darbību uz laiku līdz 90 dienām**,** nodrošinājuma iesniedzējam uzliekot pienākumu novērst konstatētos pārkāpumus, ja:

17.1. minētajai personai ir Valsts ieņēmumu dienesta administrēto nodokļu parāds, kas lielāks par 150 *euro* (izņemot gadījumus, ja attiecīgo maksājumu termiņi ir pagarināti likuma „Par nodokļiem un nodevām” 24.pantā noteiktajā kārtībā un persona nodokļa parāda saistības pilda);

17.2. minētā persona nav samaksājusi naudas sodu, kas piemērots par šo noteikumu pārkāpumiem;

17.3. minētā persona nav iesniegusi Valsts ieņēmumu dienestā nodokļa deklarāciju, pārskatu par akcīzes preču apriti vai pārskatu par nodokļa marku apriti;

17.4. minētā persona nav ievērojusi šo noteikumu 14. vai 39.punktā noteiktās prasības.

18. Valsts ieņēmumu dienests aptur vispārējā nodrošinājuma apliecības darbību uz laiku līdz 90 dienām nodrošinājuma iesniedzējam, uzliekot pienākumu palielināt iesniedzamo vispārējo nodrošinājumu līdz nepieciešamajam apmēram, ja:

18.1. pārsniegts vispārējā nodrošinājuma apmērs;

18.2. pārsniegts iesniegtais vispārējais nodrošinājums gadījumos, kad piemērots iesniegtā vispārējā nodrošinājuma samazinājums saskaņā ar šo noteikumu 30., 34. vai 35.punktu;

18.3. nodrošinājums daļēji vai pilnībā ir izmantots nesamaksātā nodokļa samaksai.

19. Nodrošinājuma iesniedzējam laikposmā, kurā nodrošinājuma apliecības darbība ir apturēta, aizliegts veikt darbības ar akcīzes precēm, kas var radīt iespējamā nodokļa parāda pieaugumu.

20. Valsts ieņēmumu dienests var atcelt iesniedzamā vispārējā nodrošinājuma samazinājumu, ja personai ir nodokļa parāds (izņemot gadījumus, ja attiecīgo maksājumu termiņi ir pagarināti likuma „Par nodokļiem un nodevām” 24. pantā noteiktajā kārtībā un persona nodokļa parāda saistības pilda).

21. Valsts ieņēmumu dienests, pamatojoties uz tās personas iesniegumu, kurai apturēta vispārējā nodrošinājuma apliecības darbība, piecu darbdienu laikā no dienas, kad tas ir pārliecinājies, ka ir novērsti šo noteikumu 17. un 18.punktā konstatētie pārkāpumi, atjauno vispārējā nodrošinājuma apliecības darbību.

22. Valsts ieņēmumu dienests var anulēt vispārējā nodrošinājuma apliecību, ja:

22.1. nodrošinājuma iesniedzējs ir sniedzis Valsts ieņēmumu dienestam nepatiesu informāciju, kas saistīta ar nodrošinājuma izlietojumu;

22.2. nodrošinājuma iesniedzējs pēc atkārtota uzaicinājuma nav ieradiesValsts ieņēmumu dienestā.

23. Valsts ieņēmumu dienests anulē vispārējā nodrošinājuma apliecību, ja:

23.1. nodrošinājuma iesniedzējs nav ievērojis šo noteikumu 19.punkta prasības;

23.2. nodrošinājuma iesniedzējs, kuram apturēta vispārējā nodrošinājuma apliecības darbība, nav novērsis šo noteikumu 17. un 18.punktā konstatētos pārkāpumus;

23.3. iesniegtais vispārējais nodrošinājums ir paredzēts apstiprināta noliktavas turētāja, reģistrēta saņēmēja vai reģistrēta nosūtītāja darbībai, bet nodrošinājuma iesniedzējam atbilstošā speciālā atļauja (licence) apstiprināta noliktavas turētāja, reģistrēta saņēmēja vai reģistrēta nosūtītāja darbībai ir zaudējusi spēku;

23.4. nodrošinājuma iesniedzējam nav spēkā esoša kredītiestādes galvojuma vai saistību izpildes apdrošināšanas polises;

23.5. nodrošinājuma iesniedzējs ir iesniedzis iesniegumu par vispārējā nodrošinājuma apliecības anulēšanu.

24. Ja vispārējā nodrošinājuma apliecība anulēta saskaņā ar šo noteikumu 23.3.apakšpunktu, Valsts ieņēmumu dienests izmanto iesniegto nodrošinājumu personas iespējamā nodokļa parāda samaksas nodrošināšanai un pārreģistrē vispārējā nodrošinājuma apliecību personas darbībai uz laiku, ne ilgāku par 45 dienām, nepiemērojot iesniedzamā vispārējā nodrošinājuma samazinājumu. Ja pārreģistrētais nodrošinājums nav pietiekams, persona iesniedz papildu nodrošinājumu 100 procentu apmērā no iespējamā nodokļa parāda.

25. Vispārējā nodrošinājuma apliecības spēka zaudēšana, pārreģistrācija vai darbības apturēšana neatbrīvo nodrošinātāju un nodrošinājuma iesniedzēju no nodrošinājuma apliecības darbības laikā uzņemtajām nodrošinājuma saistībām.

**III. Vispārējā nodrošinājuma apmēra noteikšana**

26. Vispārējā nodrošinājuma apmēru nosaka nodrošinājuma iesniedzējs. Minētā persona ir atbildīga par to, lai vispārējā nodrošinājuma apmērs būtu aprēķināts atbilstoši šo noteikumu 29. un 31.punkta nosacījumiem, un tiktu pastāvīgi veikta tā izlietojuma uzskaite.

27. Vispārējā nodrošinājuma apmērs ir 100 procentu no iespējamā nodokļa parāda, kas var rasties taksācijas periodā, bet ne mazāks par šo noteikumu 32. un 33.punktā attiecīgajam akcīzes preces veidam noteikto lielumu.

28. Ja nodrošinājuma iesniedzējs iesniedz vispārējo nodrošinājumu, kas paredzēts vairākiem akcīzes preču veidiem, piemēro lielāko attiecīgā akcīzes preču veida vispārējā nodrošinājuma minimālo lielumu.

29. Vispārējā nodrošinājuma apmēru aprēķina, summējot šādus lielumus:

29.1. šo noteikumu 31.1., 31.2., 31.4. un 31.5.apakšpunktā noteiktos lielumus;

29.2. aprēķināto nodokli par akcīzes precēm, kas taksācijas periodā nodotas patēriņam Latvijas Republikā, no brīža, kad akcīzes preces nodod patēriņam, līdz brīdim, kad nodoklis par tām ir samaksāts vai tās ir atbrīvotas no nodokļa maksāšanas saskaņā ar likumu;

29.3. aprēķināto nodokli par akcīzes precēm, kuras uzglabā akcīzes preču noliktavā vai ar kurām akcīzes preču noliktavā veic citas likumā noteiktās darbības atliktā nodokļa maksāšanas režīmā;

29.4. aprēķināto nodokli par saņemtajām, bet neizmantotajām nodokļa markām.

30. Komersantam (izņemot šo noteikumu 33.punktā minētajam komersantam) ir tiesības saņemt iesniedzamā vispārēja nodrošinājuma samazinājumu ne vairāk kā 90 procentu apmērā no vispārējā nodrošinājuma apmēra saskaņā ar šo noteikumu 3.pielikumā minētajiem kritērijiem, bet iesniedzamais vispārējais nodrošinājums nedrīkst būt mazāks par šo noteikumu 32.punktā minēto minimālo lielumu. Valsts ieņēmumu dienests var nepiešķirt iesniedzamā vispārējā nodrošinājuma samazinājumu, ja:

30.1. personai ir nodokļa parāds (izņemot gadījumus, ja attiecīgo maksājumu termiņi ir pagarināti likuma „Par nodokļiem un nodevām” 24.pantā noteiktajā kārtībā un persona nodokļa parāda saistības pilda);

30.2. pirms iesnieguma vispārējā nodrošinājuma apliecības saņemšanai vai pārreģistrācijai iesniegšanas personai nav spēkā esoša speciālā atļauja (licence) apstiprināta noliktavas turētāja darbībai vismaz divus gadus pēc kārtas;

30.3. persona divu gadu laikā pirms iesnieguma vispārējā nodrošinājuma apliecības saņemšanai vai pārreģistrācijai iesniegšanas vismaz deviņus mēnešus gadā nav veikusi speciālajā atļaujā (licencē) apstiprināta noliktavas turētāja darbībai atļautās darbības.

31. Iesniedzamo vispārējo nodrošinājumu veido šādu lielumu summa:

31.1. nodokļa parāds (tajā skaitā par patēriņam nodotajām akcīzes precēm aprēķinātais nodoklis, kuram pagarināts samaksas termiņš likuma „Par nodokļiem un nodevām” 24.pantā noteiktajā kārtībā);

31.2. aprēķinātais nodoklis par akcīzes precēm, kuras pārvieto atliktā nodokļa maksāšanas režīmā, no brīža, kad likuma 25.panta devītajā daļā minētais elektroniskais administratīvais dokuments ir akceptēts datorizētajā sistēmā, līdz brīdim, kad datorizētajā sistēmā ir iesniegts saņemšanas apliecinājums vai elektroniskais administratīvais dokuments ir anulēts, vai nodoklis par pārvietotajām akcīzes precēm, kas nav piegādātas (zudumiem), ir samaksāts;

31.3. aprēķinātais nodoklis par akcīzes precēm, kas taksācijas periodā nodotas patēriņam Latvijas Republikā, no brīža, kad akcīzes preces nodod patēriņam, līdz brīdim, kad nodoklis par tām ir samaksāts vai tās ir atbrīvotas no nodokļa maksāšanas saskaņā ar likumu (izņemot komersantus, kuriem ir spēkā esoša speciālā atļauja (licence) apstiprināta noliktavas turētāja darbībai ne mazāk kā trīs gadus pēc kārtas un saskaņā ar šo noteikumu 3.pielikumā norādītajiem kritērijiem ir samazināts iesniedzamais vispārējā nodrošinājuma apmērs);

31.4. aprēķinātais nodoklis par akcīzes precēm citos likumā noteiktajos gadījumos, tajā skaitā par akcīzes preču noliktavā patērētajām akcīzes precēm un zudumiem;

31.5. aprēķinātais nodoklis par reģistrēta saņēmēja darbības vietā saņemtajām akcīzes precēm no to saņemšanas brīža līdz brīdim, kad nodoklis ir samaksāts vai tās ir atbrīvotas no nodokļa maksāšanas saskaņā ar likumu (tajā skaitā par saņemtajām akcīzes precēm aprēķināto nodokli, kam pagarināts samaksas termiņš) un saņemtajām, bet neizmantotajām nodokļa markām.

32. Iesniedzamā vispārējā nodrošinājuma minimālais lielums ir šāds:

32.1. darbībām ar alkoholiskajiem dzērieniem, – 15 000 *euro*;

32.2. darbībām tikai ar alu, kuru ražo patstāvīgā mazā alus darītavā, – 1 500 *euro*;

32.3. apstiprināta noliktavas turētāja, kas ir mazā alkoholisko dzērienu darītava, darbībām, – 800 *euro*;

32.4. darbībām ar tabakas izstrādājumiem, – 500 000 *euro*;

32.5. darbībām ar naftas produktiem, – 200 000 *euro*;

32.6. darbībām ar naftas produktiem, kuru saņemtais daudzums kalendārā gada laikā nepārsniedz 3 000 000 litrus, – 71 000 *euro*;

32.7. darbībām tikai ar naftas gāzēm vai pārējiem gāzveida ogļūdeņražiem, – 20 000 *euro*;

32.8. darbībām tikai ar naftas gāzēm vai pārējiem gāzveida ogļūdeņražiem, ja attiecīgos naftas produktus piegādā personām, kuras tos izmanto par kurināmo vai gāzes krāsnīs un citās iekārtās, nevis par degvielu, vai darbībām tikai ar degvieleļļu, kuras kolorimetriskais indekss ir vienāds ar 2,0 vai lielāks vai kinemātiskā viskozitāte 50°C ir vienāda ar 25 mm2/s vai lielāka, tās aizstājējproduktiem un komponentiem, – 10 000 *euro*;

32.9. darbībām tikai ar biodegvielu, ja biodegvielu uzglabā, ražo, sajauc, apstrādā vai pārstrādā, – 3 000 *euro*;

32.10. darbībām tikai ar tādiem naftas produktiem, kurus izmanto citiem mērķiem, nevis par degvielu vai kurināmo, – 10 000 *euro*;

32.11. darbībām tikai ar tādiem naftas produktiem, kuriem Latvijas Republikā ir pievienots etilspirts, kas iegūts no lauksaimniecības izejvielām un ir dehidratēts (ar spirta saturu vismaz 99,5 tilpumprocenti), un pievienotā absolūtā spirta saturs veido 70–85 tilpumprocentus (ieskaitot) no kopējā produktu daudzuma, ja minēto produktu uzglabā, ražo, sajauc, apstrādā vai pārstrādā, – 3000 *euro*;

32.12. darbībām tikai ar nodokli neapliekamu produktu (izņemot naftas produktus) pārstrādes rezultātā iegūtiem galaproduktiem, kuri izmantojami par degvielu vai kurināmo, – 3 000 *euro*;

32.13. darbībām tikai ar tabakas lapām, smēķējamo tabaku, cigāriem, cigarillām, karsējamo tabaku vai augu smēķēšanas produktiem vai tikai tādām darbībām ar tabakas izstrādājumiem, kurām piemēro likumā noteiktos atbrīvojumus no nodokļa, vai darbībām beznodokļu tirdzniecības veikalā, – 15 000 *euro*.

33. Reģistrētam saņēmējam, reģistrētam nosūtītājam un apstiprinātam noliktavas turētājam, kuram piešķirts atzītā uzņēmēja statuss muitas jomā vai Padziļinātās sadarbības programmas Sudraba vai Zelta līmeņa dalībnieka statuss, iesniedzamā vispārējā nodrošinājuma minimālais lielums ir 50 procentu no šo noteikumu 32.punktā minētā lieluma.

34. Komersantam, kuram piešķirts atzītā uzņēmēja statuss muitas jomā vai Padziļinātās sadarbības programmas Sudraba vai Zelta līmeņa dalībnieka statuss un kurš veic apstiprināta noliktavas turētāja darbību, iesniedzamais vispārējais nodrošinājums ir 100 procentu apmērā no iespējamā nodokļa parāda, kas aprēķināts par akcīzes precēm, kuras pārvieto atliktā nodokļa maksāšanas režīmā. Par pārējām darbībām un nodokļa parādu, kura maksājumu termiņi ir pagarināti likuma „Par nodokļiem un nodevām” 24.pantā noteiktajā kārtībā, minētie komersanti nosaka vispārējā nodrošinājuma nepieciešamo apmēru un tam ir piemērojams samazinājums 100 procentu apmērā, ja:

34.1. nodrošinājuma iesniedzējam nav konstatēti šo noteikumu 15.1., 15.2. vai 15.4.apakšpunktā minētie nosacījumi;

34.2. gada laikā pirms iesnieguma iesniegšanas, kurā pieprasīts saņemt vai pārreģistrēt vispārējā nodrošinājuma apliecību, nodrošinājuma iesniedzējs ir iesniedzis Valsts ieņēmumu dienestā pievienotās vērtības nodokļa deklarācijas, nodokļa deklarācijas, pārskatus par akcīzes preču apriti un pārskatus par nodokļa marku apriti.

35. Mazajai alkoholisko dzērienu darītavai iesniedzamais vispārējais nodrošinājums ir 100 procentu apmērā no iespējamā nodokļa parāda, kas aprēķināts par akcīzes precēm, kuras pārvieto atliktā nodokļa maksāšanas režīmā, par taksācijas periodā patēriņam nodotajām akcīzes precēm un nodokļa parādu. Par pārējām darbībām atliktā nodokļa maksāšanas režīmā, nodokļa parādu, ja attiecīgo maksājumu termiņi ir pagarināti likuma „Par nodokļiem un nodevām” 24.pantā noteiktajā kārtībā, un neizmantotajām nodokļa markām, komersants nosaka vispārējā nodrošinājuma nepieciešamo apmēru un tam ir piemērojams samazinājums 100 procentu apmērā, ja nodrošinājuma iesniedzējam nav konstatēti šo noteikumu 15.1., 15.2. vai 15.4.apakšpunktā minētie nosacījumi.

36. Ja mazā alkoholisko dzērienu darītava neatbilst šo noteikumu 15.1., 15.2. vai 15.4.apakšpunkta nosacījumiem, piemēro šajos noteikumos noteikto vispārējo nodrošinājuma noteikšanas kārtību.

37. Nodrošinājuma iesniedzējam, kuram ir atcelts piemērotais iesniedzamā vispārējā nodrošinājuma samazinājums, Valsts ieņēmumu dienests gada laikā no atcelšanas dienas nav tiesīgs piemērot iesniedzamā vispārējā nodrošinājuma samazinājumu.

38. Nodrošinājuma iesniedzējs ne vēlāk kā ar dienu, tiklīdz iespējamā nodokļa parāda summa, kas aprēķināta šo noteikumu 31.punktā noteiktajā kārtībā, pārsniedz iesniegto vispārējo nodrošinājumu, neveic darbības, kas var radīt iespējamā nodokļa parāda pieaugumu, līdz vispārējā nodrošinājuma apliecības izsniegšanas vai pārreģistrācijas dienai ar pietiekamu iesniedzamo vispārējo nodrošinājumu.

39. Nodrošinājuma iesniedzējs ne vēlāk kā ar dienu tiklīdz iespējamais nodokļa parāds pārsniedz vispārējā nodrošinājuma apliecībā norādīto vispārējā nodrošinājuma apmēru, neveic darbības, kas var radīt iespējamā nodokļa parāda pieaugumu, līdz vispārējā nodrošinājuma apliecības ar pietiekamu vispārējā nodrošinājuma apliecībā norādīto vispārējā nodrošinājuma apmēru izsniegšanas vai pārreģistrācijas dienai.

40. Nodrošinājuma iesniedzējs nākamās darbdienas laikā pēc Valsts ieņēmumu dienesta pieprasījuma saņemšanas sniedz pieprasīto informāciju par nodokļa nodrošinājuma izlietojumu.

**IV. Vienreizējā nodrošinājuma apliecības izsniegšana, pārreģistrācija un anulēšana**

41. Vienreizējā nodrošinājuma lielumu iespējamā nodokļa parāda segšanai nosaka nodrošinājuma iesniedzējs, kurš ir atbildīgs par to, lai vienreizējais nodrošinājums segtu iespējamo nodokļa parādu.

42. Vienreizējā nodrošinājuma lielums ir 100 procentu no iespējamā nodokļa parāda, viena darījuma ietvaros pārvietojot akcīzes preces.

43. Ja akcīzes preču saņemšanai ir reģistrēts vienreizējais nodrošinājums, šo akcīzes preču marķēšanai paredzēto nodokļa marku saņemšanai vienreizējais nodrošinājums nav nepieciešams.

44. Lai saņemtu vai pārreģistrētu vienreizējā nodrošinājuma apliecību, nodrošinājuma iesniedzējs iesniedz iesniegumu saskaņā ar šo noteikumu 4[.pielikumu](http://likumi.lv/doc.php?id=207475#piel3.2) un pievieno saistību izpildes apdrošināšanas polisi vai kredītiestādes galvojumu elektroniska dokumenta veidā, ja par nodrošinājumu iesniedz saistību izpildes apdrošināšanas polisi vai kredītiestādes galvojumu.

45. Vienreizējā nodrošinājuma apliecību (5.pielikums) Valsts ieņēmumu dienests izsniedz uz vienu mēnesi.

46. Lai nodrošinājumu dzēstu, nodrošinājuma iesniedzējs izpilda ar nodrošinājumu uzņemtās saistības (samaksā nodokli, iesniedz nodokļa deklarāciju) un iesniedz iesniegumu saskaņā ar šo noteikumu 4.pielikuma 4.punktu.

47. Valsts ieņēmumu dienests var neizsniegt vai nepārreģistrēt vienreizējā nodrošinājuma apliecību, ja nodrošinājuma iesniedzējam ir nodokļa parāds (izņemot gadījumus, ja attiecīgo maksājumu termiņi ir pagarināti likuma „Par nodokļiem un nodevām” 24.pantā noteiktajā kārtībā un persona nodokļa parāda saistības pilda).

48. Valsts ieņēmumu dienests neizsniedz vai nepārreģistrē vienreizējā nodrošinājuma apliecību, ja:

48.1. nodrošinājums nav iesniegts vai šo noteikumu 41.punktā noteiktā nodrošinājuma lielums ir mazāks par iesniegumā norādīto nodokļa summu;

48.2. nav dzēstas iepriekšējās ar nodrošinājumu uzņemtās saistības;

48.3. persona, kas ir izsniegusi nodrošinājumu, nav ieguvusi nodrošinātāja statusu vai arī to ir zaudējusi.

49. Valsts ieņēmumu dienests anulē vienreizējā nodrošinājuma apliecību, ja:

49.1. saņemts personas, kurai izsniegta vienreizējā nodrošinājuma apliecība, iesniegums par vienreizējā nodrošinājuma apliecības anulēšanu;

49.2. pārkāpts šo noteikumu 42.punkta nosacījums.

50. Valsts ieņēmumu dienests var izsniegt vairākas vienreizējā nodrošinājuma apliecības vienlaikus, ja kopējā nodokļa summa nepārsniedz iesniegto nodrošinājumu.

**V. Drošības nauda**

51. Ja nodrošinājuma iesniedzējs par nodrošinājumu vēlas izmantot drošības naudu, tas iemaksā Valsts ieņēmumu dienesta noteiktajā kontā naudas summu, kas nav mazāka par šo noteikumu 27. vai 42.punktā noteikto. Valsts ieņēmumu dienests uzskaita iemaksātās drošības naudas summas.

52. Ja iemaksāto drošības naudu turpmāk nav paredzēts izmantot kā nodrošinājumu un šo noteikumu 46.punktā noteiktās saistības izpildītas, Valsts ieņēmumu dienests 10 darbdienu laikā pēc nodrošinājuma iesniedzēja iesnieguma saņemšanas pārskaita nodokļa vienreizējā nodrošinājuma apliecības saņemšanai iemaksāto drošības naudu šādā secībā:

52.1. nodokļa parāda segšanai;

52.2. nodokļa maksājumiem, kura samaksas termiņi ir pagarināti likuma „Par nodokļiem un nodevām” 24.pantā noteiktajā kārtībā;

52.3. citu nodokļu vai valsts nodevu maksājumu parādu segšanai;

52.4. turpmākajiem nodokļa maksājumiem;

52.5. uz nodrošinājuma iesniedzēja norādīto kontu.

53. Drošības naudas kontā uzkrātās iemaksas, kuras neizmanto kā nodokļa nodrošinājumu, un uz kurām attiecināmās nodokļa saistības ir izpildītas, ieskaita valsts budžeta ieņēmumu kontā šādos gadījumos:

53.1. fiziskā persona ir mirusi;

53.2. juridiskā persona ir likvidēta (izslēgta no Uzņēmumu reģistra komercreģistra).

54. Nodokļa vispārējā nodrošinājuma apliecības saņemšanai iemaksāto drošības naudu Valsts ieņēmumu dienests izmanto šo noteikumu 67., 69., 70., 71. un 72.punktā noteiktajā kārtībā.

55. Pēc šo noteikumu 54.punkta nosacījumu izpildes Valsts ieņēmumu dienests 10 darbdienu laikā no iesnieguma saņemšanas brīža pārskaita vispārējā nodrošinājuma apliecības saņemšanai iemaksāto drošības naudu šo noteikumu 52.punktā noteiktajā secībā.

56. Ja gada laikā pēc nodrošinājuma dzēšanas vai vispārējā nodrošinājuma apliecības spēka zaudēšanas nav saņemts nodrošinājuma iesniedzēja iesniegums, Valsts ieņēmumu dienests pārskaita iemaksāto drošības naudu šo noteikumu 52.punktā noteiktajā kārtībā vai ieskaita valsts budžeta ieņēmumu kontā, ja iestājas šo noteikumu 53.punkta nosacījumi.

**VI. Nodrošinātāja statusa piešķiršana un anulēšana**

57. Kredītiestāde vai apdrošinātājs, kurš vēlas iegūt nodrošinātāja statusu, iesniedz iesniegumu par nodrošinātāja statusa piešķiršanu. Iesniegumā norāda licences (atļaujas) kredītiestādes darbībai vai apdrošināšanas licences izsniegšanas datumu un reģistrācijas numuru.

58. Valsts ieņēmumu dienests piešķir kredītiestādei vai apdrošinātājam nodrošinātāja statusu, ja:

58.1. izsniegtā licence (atļauja) kredītiestādes darbībai vai apdrošinātāja darbībai izsniegtā apdrošināšanas licence dod tiesības izsniegt kredītiestādes galvojumu vai saistību izpildes apdrošināšanas polisi;

58.2kredītiestādei vai apdrošinātājam gada laikā pirms iesnieguma iesniegšanas par nodrošinātāja statusa piešķiršanu nav anulēts nodrošinātāja statuss (izņemot šo noteikumu 59.3.apakšpunkta gadījumā).

59. Valsts ieņēmumu dienests anulē nodrošinātāja statusu, ja:

59.1. izsniegtā licence (atļauja) kredītiestādes darbībai vai apdrošinātāja darbībai izsniegtā apdrošināšanas licence zaudējusi spēku;

59.2. nodrošinātājs nepilda nodrošinātāja saistības;

59.3. Valsts ieņēmumu dienestā ir saņemts nodrošinātāja iesniegums par nodrošinātāja statusa anulēšanu.

60. Nodrošinātāja statusa anulēšana neietekmē izsniegto saistību izpildes apdrošināšanas polišu vai kredītiestādes galvojumu spēku un ar tiem uzņemtās saistības.

61. Kredītiestādes un apdrošinātāji galvojumus un apdrošināšanas polises izsniedz elektroniskadokumenta veidā saskaņā ar šo noteikumu 6. – 9.pielikumu uz laikposmu ne ilgāku par 12 mēnešiem no tā spēkā stāšanās brīža.

62. Nodrošinātājs var samazināt nodrošinājumu vai nodrošinājuma derīguma termiņu, to anulēt vai pārņemt cita nodrošinājuma saistības, par to informējot Valsts ieņēmumu dienestu.

63. Valsts ieņēmumu dienests piecu darbdienu laikā pēc šo noteikumu 62.punktā noteikto saistību pārņemšanas dzēš iepriekšējā nodrošinātāja nodrošinājumu saistību izpildes apdrošināšanas polisē vai kredītiestādes galvojumā norādītajā apjomā.

**VII. Nodrošinājuma izmantošana**

64. Ja nodrošinājumam izmanto dažādus nodrošinājuma veidus, nodokļa parāda samaksai nodrošinājumu izmanto šādā secībā:

64.1. iemaksātā drošības nauda;

64.2. kredītiestādes galvojums vai saistību izpildes apdrošināšanas polise.

65. Ja nodrošinājuma apliecība ir izsniegta, izmantojot vairāku nodrošinātāju galvojumus vai saistību izpildes apdrošināšanas polises, nodokļa parādu sedz, proporcionāli sadalot nodokļa parāda summu starp nodrošinātājiem, ievērojot to uzņemto saistību apjomu.

66. Ja nodoklis likumā noteiktajā kārtībā nav samaksāts un nodrošinājuma iesniedzējs to nesamaksā pēc Valsts ieņēmumu dienesta rakstveida brīdinājuma, un nodokļa parāds radies par darbībām, kuras nodrošinājuma iesniedzējs veicis attiecīgās nodrošinājuma apliecības darbības laikā, Valsts ieņēmumu dienests nodrošinājuma iesniedzēja nodokļa parādu pieprasa samaksāt nodrošinātājam, nepārsniedzot nodrošinājuma summu, un par to informē nodrošinājuma iesniedzēju.

67. Valsts ieņēmumu dienests ir tiesīgs pieprasīt nodrošinātājam samaksāt nodrošinājuma iesniedzēja nodokļa parādu vai pārskaitīt iemaksāto drošības naudu nodokļa parāda segšanai ne vēlāk kā sešu mēnešu laikā pēc nodrošinājuma apliecības pārreģistrācijas, ja attiecīgo nodrošinājumu pēc nodrošinājuma apliecības pārreģistrācijas vairs neizmanto, vai pēc nodrošinājuma apliecības spēka zaudēšanas.

68. Ja nodrošinājuma iesniedzējs nav samaksājis nodokļa parādu, nodrošinātājs, lai segtu nodrošinājuma iesniedzēja nodokļu parādu, mēneša laikā pēc Valsts ieņēmumu dienesta rakstveida pieprasījuma paziņošanas samaksā nodokli pamatparāda apmērā, kas neietver nokavējuma naudu un soda naudu. Ja šajā punktā noteiktais termiņš nav ievērots, nodrošinātājs par katru nokavēto dienu maksā nokavējuma naudu 0,1 procenta apmērā no termiņā nesamaksātās nodokļa parāda summas, kas norādīta Valsts ieņēmumu dienesta rakstveida pieprasījumā samaksāt nodrošinājuma iesniedzēja nodokļa parādu, bet ne vairāk kā 100 procentu apmērā no tās.

69. Ja nodrošinājuma iesniedzējs nodokli likumā noteiktajā kārtībā nav samaksājis un nesamaksā to pēc Valsts ieņēmumam dienesta rakstveida brīdinājuma saņemšanas, un laikā, kad atbilstoši šo noteikumu 66.punktam Valsts ieņēmumu dienests ir tiesīgs pieprasīt nodrošinātājam samaksāt nodokļa parādu, nodrošinājuma iesniedzējam ar tiesas spriedumu ir pasludināts maksātnespējas process vai stājies spēkā tiesas lēmums par tiesiskās aizsardzības procesa lietas ierosināšanu, Valsts ieņēmumu dienests, vēršas pie nodrošinātāja ar pieprasījumu samaksāt nodrošinājuma iesniedzēja nodokļa parādu.

70. Ja nodrošinājuma iesniedzējam laikā, kad Valsts ieņēmumu dienests ir tiesīgs pieprasīt nodrošinātājam samaksāt nodrošinājuma iesniedzēja nodokļa parādu, uzsākta nodokļa revīzija (audits) vai nodokļu datu atbilstības pārbaude un lēmums par nodokļa revīzijas (audita) vai datu atbilstības pārbaudes rezultātiem šajā laikā nav pieņemts vai nav stājies spēkā, Valsts ieņēmumu dienests ir tiesīgs pieprasīt nodrošinātājam samaksāt nodrošinājuma iesniedzēja nodokļa parādu ne vēlāk kā sešu mēnešu laikā pēc tam, kad ir stājies spēkā lēmums par nodokļa revīzijas (audita) rezultātiem.

71. Ja nodrošinātājs ir samaksājis nodrošinājuma iesniedzēja nodokļa parādu, bet pēc tam nodrošinātājs vai nodrošinājuma iesniedzējs ar dokumentiem pierāda, ka nodokļa parāds nav bijis pamatots, tad Valsts ieņēmumu dienests atmaksā nodrošinātājam tā samaksāto nodokļa parāda summu. Pieprasījums par nepareizi piedzīto maksājumu summu atmaksāšanu iesniedzams ne vēlāk kā triju gadu laikā pēc attiecīgā nodokļa parāda samaksas vai tiesas nolēmuma.

72. Valsts ieņēmumu dienests nodrošinājumu dzēš piecu darbdienu laikā pēc šo noteikumu 67.punktā vai 70.punktā noteiktā termiņa beigām.

**VIII. Noslēguma jautājumi**

73. Līdz šo noteikumu spēkā stāšanās brīdim komersantiem izsniegtās vispārējā nodrošinājuma apliecības ir spēkā līdz tajās norādītajam derīguma termiņa beigām.

74. Līdz šo noteikumu spēkā stāšanās brīdim kredītiestādēm un apdrošinātājiem piešķirtais nodrošinātāja statuss ir spēkā arī pēc šo noteikumu spēkā stāšanās.

75. Līdz šo noteikumu spēkā stāšanās brīdim Padziļinātās sadarbības programmas dalībniekiem izsniegtās spēkā esošās nodrošinājuma apliecības jāpārreģistrē līdz 2019.gada 1.aprīlim.

76. Nodrošinājums, kas ir zaudējis spēku līdz šo noteikumu spēkā stāšanās brīdim, ir izmantojams šo noteikumu VII.nodaļā noteiktajā kārtībā.

77. Atzīt par spēku zaudējušiem Ministru kabineta 2018.gada 4.janvāra noteikumus Nr.16 „Noteikumi par akcīzes nodokļa nodrošinājumiem” (Latvijas Vēstnesis, 2018, 9.nr.).

Ministru prezidents K.Kariņš

Finanšu ministrs J.Reirs

Bormanis 67120109

Janis.Bormanis@vid.gov.lv